শেরাল্ডো বেকার
শেরাল্ডো বেকার (ওলন্দাজ: Sheraldo Becker; জন্ম: ৯ ফেব্রুয়ারি ১৯৯৫) হলেন একজন ওলন্দাজ–সুরিনামি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং সুরিনাম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন। ২০১০ সালে, বেকার নেদারল্যান্ডস অনূর্ধ্ব-১৬ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় চার বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে সুরিনামের হয়ে আন্তর্জাতিক পর্যায়ে অভিষেক করেছেন; সুরিনামের জার্সি গায়ে তিনি এপর্যন্ত ৬ ম্যাচে ২টি গোল করেছেন।